23. 7. 92 'De Europæiske Fællesskabers Tidende Nr. L 207/53 KOMMISSIONENS BESLUTNING af 2. juli 1992 om dyresundhedsmæssige betingelser og udstedelse af sundhedscertifikat ved indførsel af fersk kød fra Kroatien (92/390/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 72/462/EØF af 12. december 1972 om sundhedsmæssige og veterinærpo- litimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved Rådets forordning (EØF) nr. 3763/91 ?), særlig artikel 16, og ud fra følgende betragtninger : Der bør fastsættes dyresundhedsmæssige betingelser for indførsel af fersk kød fra Kroatien ; Fællesskabets veterinærsagkyndige har under et besøg i Kroatien konstateret, at dyresundhedssituationen her er lige så god som i de fleste medlemsstater, især hvad angår sygdomme, der kan overføres via kød; De kroatiske  veterinærmyndigheder har endvidere bekræftet, at Kroatien har været fri for kvægpest og mund- og klovesyge, og at der ikke er blevet vaccineret mod disse sygdomme i denne periode ; der findes imidlertid i Kroatien dyr, der er vaccineret mod klassisk svinepest ; fersk svinekød bør derfor ikke indføres til EF; De kroatiske veterinærmyndigheder har givet tilsagn om at underrette Kommissionen og medlemsstaterne pr. telex eller telegram inden 24 timer, såfremt det konstateres, at en af ovennævnte sygdomme er udbrudt, eller der indføres vaccination mod dem; de dyresundhedsmæssige betingelser og udstedelsen af sundhedscertifikatet bør tilpasses sundhedssituationen i Kroatien ; ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — () EFT nr. L 302 af 31. 12. 1972, s. 28. () EFT nr. L 356 af 24. 12. 1991, s. 1. VEDTAGET FØLGENDE BESLUTNING : Artikel 1 1. Medlemsstaterne tillader indførsel af følgende kate- gorier af fersk kød fra Kroatien : a) fersk kød af tamkvæg, -får og -geder, der opfylder krite- rierne i sundhedscertifikatet i bilag A, der skal ledsage sendingen b) fersk kød af enhovede husdyr, der opfylder kriterierne i sundhedscertifikatet i bilag B, der skal ledsage sendin- gen. 2. Medlemsstaterne må ikke tillade indførsel af andre kategorier af fersk kød fra Kroatien end de i stk. 1 anførte. Artikel 2 Denne beslutning finder ikke anvendelse på kirtler og organer, der indføres med bestemmelseslandets tilladelse med henblik på fremstilling af farmaceutiske produkter. Artikel 3 Denne beslutning anvendes fra den 1. juli 1992. Artikel 4 Denne beslutning er rettet til medlemsstaterne. Udfærdiget i Bruxelles, den 2. juli 1992. På Kommisstonens vegne Ray MAC SHARRY mMedlem af Kommissionen